**Årsberetning Engerdal Arbeiderparti 2020**

*Styret har bestått av:*

Tanja Køien Andersen – leder

Thor Haugen - nestleder

Sofia Brustad-Johnsen – sekretær

Maren Drevsjømoen - styremedlem

Per Olav Opgård - styremedlem

Kirsten Nordsveen – vara

Jon Andersen Mortensson – vara

*Øvrige med møterett:*

Gruppeleder kommunestyret: Snorre Lillebo

Representant fra AUF: Asgeir Holmseth

***Aktivitet i laget***

Året har vært preget av Covid-19, og da Norge stengte ned rett etter årsmøtet vårt sist år ble det meste av styrets aktiviteter flytte til digitale møteplasser. Styret har hatt totalt 9 møter der de fleste har vært via digitalt møterom (3 fysiske møter).

I tillegg er det gjennomført 3 medlemsmøter (Statskogs rolle i Engerdal, infomøte ang bredbånd, utleieboliger, asylmottak og Engerdal torg, samt et medlemsmøte ang budsjett 2021).

Sakene som har vært oppe på medlemsmøtene gjenspeiler også noe av det som har vært de viktigste sakene styret har jobbet med dette året.

1. mai ble gjennomført som en felles digital markering, der vi markerte lokalt med et brev til alle medlemmene våre. Videre har vi deltatt på digitale møter i representanstkapet og ved nominasjonsvalget.

Grunnet Covid-19 har en rekke planlagte aktiviteter ikke latt seg gjennomføre, slik som festmarkering med utdeling av æreserker. Dette vil vi gjennomføre så fort det er rom for å gjøre dette på den måten vi ønsker å markere dette.

I tillegg er det gjennomført 3 runder med ringing/sms for å få inn medlemskontigenter/beholde medlemmer.

***Økonomi***

Årsresultatet viser et negativt årsresultat på kr. 15 544.70. 2020 ga noe mindre inntekter gjennom kontingenter og offentlig støtte, og inntekter fra bl.a 1. mai markering falt bort. I tillegg har en del betalt medlemskontigent litt sent, så disse kom ikke med på regnskap for 2020.

***Medlemstall***

Vi har klart å holde medlemsmassen omtrentlig stabil siste året. Det er nå registrert 75 aktive medlemmer (dvs 3 mindre i løpet av 2 år). Det er fortsatt potensiale for vekst i medlemsmassen vår, særlig blant yngre Engerdøler. Dette er noe vi må jobbe mere aktivt for.

Engerdal, 1. mars 2021

For styret, Tanja Køien Andersen